A robbanásvédelem területén különböző jogi előírások léteznek, amelyek országonként és régiónként eltérőek lehetnek. A legfontosabb nemzetközi és európai irányelvek és szabványok közé tartozik az 2014/34/EU irányelv (ATEX 114 termékirányelv), az 1999/92/EK irányelv (ATEX 137 üzemeltetői irányelv) a IECEx nemzetközi tanúsítási rendszer, az USA NFPA szabványai és NEC szabályzata, valamint a német TRGS 720 és TRBS 2152 műszaki szabályzatok.
Az uniós irányelvek magyar jogba való átültetése az üzemeltetői irányelv esetében a potenciálisan robbanásveszélyes környezetben levő munkahelyek minimális munkavédelmi követelményeiről szóló rendelet (3/2003. (III. 11.) FMM–ESZCSM együttes rendelet), a termékirányelv esetében pedig a a potenciálisan robbanásveszélyes környezetben történő alkalmazásra szánt berendezések és védelmi rendszerek vizsgálatáról és tanúsításáról szóló rendelet (35/2016. (IX. 27.) NGM rendelet) révén valósul meg.
Magyarországon robbanásvédelem jogszabályi követelményeit teljesítő műszaki megoldásokat az Országos Tűzvédelmi Szabályzatról szóló 54/2014. (XII. 5.) BM r. (OTSZ) és a tűzvédelmi műszaki irányelv (TvMI 13.4) foglalja össze.